বরাবর,  
মহাপরিচালক  
বাংলাদেশ বেতার  
সদর দপ্তর, শের-ই বাংলা নগর  
ঢাকা-১২০৭।

দৃষ্টি আকর্ষণঃ প্রধান প্রকৌশলী, বাংলাদেশ বেতার, ঢাকা-১২০৭।

(যথাযথ কর্তৃপক্ষের মাধ্যমে)

**বিষয়ঃ বাংলাদেশ বেতার, খুলনা কেন্দ্রে একই পদে বদলীর জন্য আবেদন।**

মহোদয়,  
সবিনয় নিবেদন এই যে, আমি হাশেম আলী, উপ-আঞ্চলিক প্রকৌশলী পদে বাংলাদেশ বেতার, সাভার, কেন্দ্রে কর্মরত আছি। আমার বিধবা বয়োবৃদ্ধা মাতা খুলনায় একাকী জীবন যাপন করছেন। তিনি বার্ধক্যসহ (বয়স প্রায় ৭৭ বছর ) নানাবিধ জটিল রোগে ভুগছেন। কোমরের হাড়ক্ষয় রোগে (অস্টিওপোরেসিস) তিনি চলাফেরায় প্রায় অক্ষম হয়ে পড়েছেন। এ অবস্থায় ক্লিনিক হাসপাতালে নেওয়াআনা সহ তাঁকে সার্বক্ষণিক তত্ত্বাবধানে রাখা জরুরি হলেও তাঁর দেখাশোনার জন্য সেখানে বর্তমানে উপযুক্ত কেউ নেই। তাই এ মুহুর্তে আমার মায়ের সার্বিক সেবার জন্য আমার খুলনায় থাকা জরুরি প্রয়োজন।

আমার ১০ বছরের কন্যা সন্তানও খুলনায় অবস্থান করছে। বিভিন্ন সমস্যার কারণে তাকে আমার বর্তমান কর্মস্থল সাভারে রাখা সম্ভব নয়। নাবালিকা সন্তানের লেখাপড়াসহ দেখভালের জন্য আমার খুলনায় থাকা আবশ্যক। তাই আমাকে বাংলাদেশ বেতার, খুলনা কেন্দ্রে বদলী করলে আমার মাতা ও কন্যার সার্বিক দেখাশোনা করতে পারব।

এমতাবস্থায়, বিনীত প্রার্থনা, উপরিউক্ত বিষয়াদি মানবিক দৃষ্টিকোন থেকে সদয় বিবেচনা করে আমাকে এ কেন্দ্র হতে বাংলাদেশ বেতার, খুলনা কেন্দ্রে বদলী করতে মহোদয়ের একান্ত মর্জি হয়।

**বিনীত নিবেদক,**  
তারিখঃ ১৯/১১/২০১৯ খ্রি:

(হাশেম আলী)  
উপ-আঞ্চলিক প্রকৌশলী  
বাংলাদেশ বেতার, সাভার, ঢাকা।